Iktatószám: 2779- /2009.

**E l ő t e r j e s z t é s**

**Ősi Község Önkormányzat Képviselő-testületének 2009. október 29-i ülésére**

**Tárgy:** TÁMOP 3.1.4-08/2-2008-0084 pályázathoz kapcsolódó eszközbeszerzés (notebook) megtárgyalása

**Előterjesztő:** Kerekes Anna polgármester

**Előkészítő:** Péringer Ferencné jegyző

**Tisztelt Képviselő-testület!**

A TÁMOP 3.1.4-08/2-2008-0084 pályázathoz kapcsolódó eszközbeszerzés előkészítéseként Vágán Zsuzsanna Intézményvezető Asszony a következő cégektől kért árajánlatot:

* Pc Dokk – Számítástechnikai Szaküzlet és Szerviz (8105 Pétfürdő, Liszt Ferenc u. 9.)
* Digital Szerviz Kft. (8000 Székesfehérvár, Budai út 100.)
* Salvage Informatikai Kft. (1143 Budapest, Szobránc u. 3-5.)
* Laptop.hu Kft. (1126 Budapest)
* Albacomp Számítástechnikai Zrt. (8000 Székesfehérvár, Mártírok útja 9.)

Az ajánlatokat, Vágán Zsuzsanna intézményvezető és Katona Péter igazgató-helyettes Péringer Ferencné jegyző asszony közösen áttekintették. Ezen kívül a jegyző asszony szakmai segítséget is igénybe vett. A pályázat keretén belül 13 db, maximum 120 000,- Ft/db egységárú notebook beszerzésére van lehetőség.

Kérem a Tisztelt Képviselő-testületet a következő határozati-javaslat elfogadására:

**…./2009. (X. 29.) Képviselő-testületi határozati-javaslat**

Ősi Község Önkormányzatának Képviselő-testülete úgy határoz, hogy a TÁMOP 3.1.4-08/2-2008-0084 számú pályázathoz kapcsolódóan a Digital Szerviz Kft-től (8000 Székesfehérvár, Budai út 100.) rendeli meg a 13 db „Asus K50IJ-SX036 L 15,6” notebook” – ot 96 000,- Ft-os egységáron. (Nettó össz ár: 1 248 000,- Bruttó összár: 1 497 600,- Ft.)

A Képviselő-testület felhatalmazza a Polgármestert a szerződés aláírására.

**Felelős**: Kerekes Anna polgármester

**Határidő**: azonnal

Ősi, 2009. október 21.

 Kerekes Anna s. k.

 polgármester